IMISLab/GreekWikipedia huggingface dataset:
Η Παναγία των Παρισίων (βιβλίο)

Η Παναγία των Παρισίων (γαλλικά: Notre-Dame de Paris) είναι ο τίτλος μυθιστορήματος του Βίκτωρος Ουγκώ, διαδραματιζόμενο την εποχή της Βασιλείας του Λουδοβίκου ΙΑ' (1461 – 1483) και με κέντρο δράσης τον ομώνυμο ναό.

 Η υπόθεση του μάλλον επικού αυτού δράματος παρά μυθιστορήματος παρουσιάζει ως ηρωίδα την τσιγγάνα Εσμεράλδα να χορεύει στο προαύλιο του ναού της "Παναγίας των Παρισίων" όταν προκαλεί την προσοχή του αρχιδιακόνου Κλαύδιου Φρολό, που φλεγόμενος από την επιθυμία να την κατακτήσει, προσπαθεί να την απαγάγει δια του κωδωνοκρούστη Καζιμόντο (σε ελληνική μετάφραση Κουασιμόδου), ενός τερατώδη κακάσχημου αλλά ρωμαλέου ανθρώπου. Η Εσμεράλδα κατορθώνει να αποφύγει την απαγωγή χάρις στην επέμβαση κάποιας ομάδας στρατιωτών υπό τον αξιωματικό Φοίβο Ντε Σατοπέρ, τον οποίο και συναντά λίγες μέρες μετά. Ο αρχηγός των τσιγγάνων σκοπεύει να κρεμάσει τον Φοίβο εκτός αν μία τσιγγάνα προσφερθεί να τον παντρευτεί, κάτι που κάνει η Εσμεράλδα, αλλά ο Φοίβος αρνείται. Κατόπιν όμως την ερωτεύεται. Αργότερα εμφανίζεται ο Αρχιδιάκονος που με μικρό εγχειρίδιο μαχαιρώνει το Φοίβο όταν τον βλέπει μαζί με την Εσμεράλδα και στη συνέχεια κατηγορεί ως φονιά την Εσμεράλδα. Αυτή προ του κινδύνου να θανατωθεί τελικά προτιμά το θάνατο παρά να παραδοθεί στις ορέξεις του ιερωμένου. Η Εσμεράλδα οδηγείται προ της πύλης του Ναού όπου τότε επεμβαίνει ο Κουασιμόδος, που και αυτός την αγαπά με πάθος, και καταφέρνει και την εισάγει στο εσωτερικό του Ναού. Ο Φρολό καταφέρνει να την πάρει ξανά, καθώς ο Κουασιμόδος ήταν απασχολημένος σε μια επίθεση από τους τσιγγάνους, που δεν καταλαβαίνει ότι ήρθαν για να σώσουν την Εσμεράλδα. Ο Φρολό της προσφέρει ξανά την επιλογή να γίνει δικιά του, αλλά εκείνη διαλέγει το θάνατο. Ο Φρολό την αφήνει στην Paquette la Chantefleurie, η οποία είχε χάσει το παιδί της και θεωρούσε ότι το απήγαγαν τσιγγάνοι, την κλείνει στο κάστρο. Εκεί ανακαλύπτει ότι η Εσμεράλδα είναι το χαμένο της παιδί. Δεν μπορεί να την προστατέψει, και οδηγείται στην κρεμάλα, ενώ ο Κουασιμόδος που γυρνώντας δεν την είχε βρει, τελικά τη βλέπει να πεθαίνει από το κωδονοστάσι, όπου και Φρολό παρακολουθούσε την εκτέλεση. Τον κατακρημνίζει ενώ θρηνεί το μόνο πρόσωπο που είχε αγαπήσει ποτέ του. Μετά χάνεται, και μόνο μετά από χρόνια όταν ανακαλύπτεται στο νεκροταφείο το μέρος που είχε ταφεί η Εσμεράλδα, βρήκαν το σκελετό του να αγκαλιάζει αυτόν της Εσμεράλδας. Το πρωτότυπο γαλλικό κείμενο στη Βικιθήκη Αγγλική μετάφραση (Project Gutenberg) Θέματα και χαρακτήρες του έργου Ελληνική μετάφραση: eBook ελεύθερης διάθεσης
Ηλικιακή διάκριση

Αγισμός ή ηλικιακή διάκριση είναι η προκατάληψη ενάντια σε ένα άτομο ή ομάδα βάσει της ηλικίας. Όταν αυτή η προκατάληψη είναι το κυρίαρχο κίνητρο πίσω από πράξεις διάκρισης ενάντια σε ένα τέτοιο άτομο ή ομάδα, τότε αυτές οι πράξεις συνιστούν ηλικιακή διάκριση. Η ηλικιακή διάκριση αναφέρεται στο στερεότυπο, την προκατάληψη και τη διάκριση απέναντι σε άτομα με βάση την ηλικία τους. (WHO, Q &A, 2021) Η τάση αυτοπεριορισμού αυξάνεται προοδευτικά με την ηλικιακή εξέλιξη.

 Αν και η ηλικιακή διάκριση είναι δυνατόν να σχετίζεται με προκατάληψη ενάντια σε οποιαδήποτε ηλικιακή ομάδα σχετίζεται στοχεύει συνήθως σε δύο ομάδες: α. στους έφηβουςβ. στους πρεσβύτερους Ένα παράδειγμα ηλικιακών διακρίσεων είναι οι απόψεις των ενήλικων ότι όλοι οι έφηβοι αγαπούν τη ροκ μουσική, είναι ανώριμοι, χρησιμοποιούν αργκό και είναι επιπόλαιοι. Από την αντίθετη πλευρά οι έφηβοι πιστεύουν ότι οι πρεσβύτεροι είναι αργοί, αδύναμοι, ευάλωτοι και εξαρτώμενοι. Αν και όπως όλες οι μορφές διάκρισης ήταν πάντα πρόβλημα, επί του παρόντος το πρόβλημα γίνεται οξύτερο στους τομείς της διασκέδασης και της βιομηχανίας υπολογιστών. Πολλοί πρεσβύτεροι ηθοποιοί, μουσικοί, συγγραφείς, προγραμματιστές έχουν πρόβλημα εύρεσης εργασίας, αν και διαθέτουν όλα τα προσόντα από άποψη εμπειρίας και εκπαίδευσης. Προκατάληψη Προς μια Ευρώπη για όλες τις ηλικίες Αρχειοθετήθηκε 2008-01-20 στο Wayback Machine. An in-depth look at ageism by Linda M. Woolfe, Ph.D., of Webster University Pro-Youth A firm text against ageism towards teenagers, presenting a case of ageism committed by a jury. Everyone deserves to be given a chance An essay against ageism towards teenagers, written by a Canadian adolescent. "The Older Job Hunter's Guerilla Handbook" A unique booklet that shows middle age men how to combat ageism in the job market. by Gunthar Manusson
2,3-διυδροφουράνιο

To 2,3-διυδροφουράνιο ή 2,3-διυδροξόλιο (αγγλικά: 2,3-dihydrofuran ή 2,3-dihydr(o)oxole) είναι οργανική, ετεροκυκλική ένωση, που αποτελείται από άνθρακα, υδρογόνο και οξυγόνο, με μοριακό τύπο C4H6Ο. Πιο συγκεκριμένα, είναι ένας ακόρεστος ετεροκυκλικός αιθέρας, που το μόριό του αποτελείται από έναν πενταμελή δακτύλιο, με ένα ετεροάτομο οξυγόνου. Υπάρχει, επίσης, το ισομερές 2,5-διυδροξυφουράνιο. Εκτός από τις «μητρικές» ενώσεις, ο όρος «διυδροφουράνιο» μπορεί να αναφέρεται και σε μια σειρά «θυγατρικών» ή «υποκατεστημένων» παραγώγων ενώσεων, που περιέχουν έναν (τουλάχιστον) διυδροφουρανικό δακτύλιο.

 SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999 «Ασκήσεις και προβλήματα Οργανικής Χημείας» Ν. Α. Πετάση 1982 Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991 Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ ΈκδοσηΘεσσαλονίκη 1991 Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985 Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983 Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986 Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985 Διαδικτυακοί τόποι που αναφέρονται στις «Αναφορές και παρατηρήσεις».
Α.Ο. Άνθιμος Γαζής Μηλεών

Ο Αθλητικός Όμιλος Άνθιμος Γαζής Μηλεών ιδρύθηκε το 1972 και είναι ο πρώτος σύλλογος που ιδρύθηκε στο Πήλιο. Τα χρώματα του Άνθιμου Γαζή είναι το μπλε και το άσπρο. Η ομάδα χρησιμοποιεί ως έδρα της ,για τους επίσημους αγώνες της, το «πλαστικό» γήπεδο της Γατζέας. Αυτή τη στιγμή αγωνίζεται στην Β' ΕΠΣ Θεσσαλίας.

 Ο Άνθιμος Γαζής Μηλεών ιδρύθηκε το 1972 και η ομάδα πήρε το όνομά της από τον Άνθιμο Γαζή που ήταν Έλληνας συγγραφέας, χαρτογράφος και από τους σημαντικότερους διαφωτιστές, που αγωνίστηκε για την διάδοση των ευρωπαϊκών ιδεών στην Ελλάδα. Ίδρυσε μαζί με τους Γρηγόριο Κωνσταντά και Δανιήλ Φιλιππίδη την ονομαστή στο πανελλήνιο «Σχολή των Μηλεών». Από την ίδρυσή του ως και το 2011 είχε μια σταθερή παρουσία αγωνιζόμενος στα πρωταθλήματα της Β' και Γ' κατηγορίας της ΕΠΣΘ. Την περίοδο 2011-12 γνώρισε τη μεγαλύτερη διάκριση στη 43χρονη ιστορία του αφού συμμετείχε για πρώτη φορά στην Α' κατηγορία της ΕΠΣΘ. Δεν κατόρθωσε όμως να παραμείνει στη μεγάλη κατηγορία της Ένωσης. Την σεζόν 2016-17 κατακτά τον πρώτο τίτλο που ήταν το πρωτάθλημα της Β' ΕΠΣΘ και ανέβηκε στην παραπάνω κατηγορία μετά από 4 χρόνια απουσίας. Δυστυχώς δεν καταφέρνει να παραμείνει στην κατηγορία τερματίζοντας στην τελευταία θέση με 4 βαθμούς. Την σεζόν 2018-19 κάνει μια μέτρια προς κακή πορεία στο πρωτάθλημα της Β' ΕΠΣΘ τερματίζοντας στην 11η θέση με 18 βαθμούς αποφεύγοντας τον υποβιβασμό μόλις 8 βαθμούς. Πρωτάθλημα Β' κατηγορίας Ε.Π.Σ. Θεσσαλίας: 2016-17 Η πορεία του Άνθιμου Γαζή τα προηγούμενα 12 χρόνια ήταν: 2007-08 Γ' ΕΠΣΘ : 5η θέση (άνοδος) 2008-09 Β' ΕΠΣΘ :12η θέση 2009-10 Β' ΕΠΣΘ :14η θέση 2010-11 Β' ΕΠΣΘ : 3η θέση (άνοδος) 2011-12 Α' ΕΠΣΘ :14η θέση (υποβιβασμός) 2012-13 Β' ΕΠΣΘ :10η θέση 2013-14 Β' ΕΠΣΘ : 7η θέση 2014-15 Β' ΕΠΣΘ : 8η θέση 2015-16 Β' ΕΠΣΘ : 3η θέση 2016-17 Β' ΕΠΣΘ : 1η θέση (άνοδος) 2017-18 Α' ΕΠΣΘ : 14η θέση (υποβιβασμός) 2018-19 Β' ΕΠΣΘ : 11η θέση 2019-20 Β' ΕΠΣΘ : 10η θέση 2020-21 Β' ΕΠΣΘ (1ος όμιλος): 7η θέση (διεκόπη) 2021-22 Β' ΕΠΣΘ : 6η θέση
Αγία Τριάδα Τρικάλων

Η Αγία Τριάδα είναι χωριό της τοπικής κοινότητας Φλαμπουρεσίου, της δημοτικής ενότητας Τυμφαίων, του δήμου Καλαμπάκας, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Καλαμπάκας του νομού Τρικάλων, στο γεωγραφικό διαμέρισμα Θεσσαλίας. Μέχρι το 1963 ο οικισμός ονομαζόταν Τραχανιώτης.

 Η Αγία Τριάδα είναι ορεινός οικισμός στο βορειοανατολικό τμήμα του νομού, στις βόρειες κλιτύς των Αντιχασίων. Βρίσκεται δίπλα στη νότια όχθη του ποταμού Μύκανη (παραπόταμου του Πηνειού) και σε μέσο σταθμικό υψόμετρο 660. Απέχει 45 χλμ. περίπου Β. των Τρικάλων. Ως Τραχανιώτης Ο οικισμός εμφανίζεται διοικητικά το 1883 και, μέχρι το 1963, ονομαζόταν Τραχανιώτης. Το 1915 προσαρτήθηκε στην κοινότητα Φλαμπουρεσίου. Ως Αγία Τριάδα Με το ΦΕΚ 244Α - 04/12/1997 ο οικισμός αποσπάστηκε από την κοινότητα Φλαμπουρεσίου και προσαρτήθηκε στον δήμο Τυμφαίων Με το ΦΕΚ 87Α - 07/06/2010 αποσπάστηκε από τον δήμο Τυμφαίων και προσαρτήθηκε στον δήμο Καλαμπάκας(Πηγή: ) Το λιθόκτιστο γεφύρι Ψύρρα στον ποταμό Μύκανη Το μεταβυζαντινό ξωκκλήσι της Παναγίας Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) eetaa.gr
Δήμος Δεσκάτης

Ο Δήμος Δεσκάτης είναι δήμος της Περιφέρειας Δυτικής Μακεδονίας, ο οποίος συστάθηκε το 2011 από τη συνένωση των προϋπαρχόντων δήμων Δεσκάτης και Χασίων. Πρωτεύουσά του είναι ο μεγαλύτερος οικισμός του, η κωμόπολη Δεσκάτη. Ο πληθυσμός του είναι 5.852 κάτοικοι σύμφωνα με την απογραφή του 2011 (7.383 κάτοικοι σύμφωνα με την απογραφή του 2001).

 Η κοινότητα Δεσκάτης του νομού Κοζάνης ιδρύθηκε στις 31 Δεκεμβρίου 1918 με έδρα τον ομώνυμο οικισμό. Το 1943 υπήχθη στην επαρχία Ελασσόνος του νομού Λαρίσης. Το 1964 υπήχθη στην επαρχία Γρεβενών του νομού Γρεβενών και αναγνωρίστηκε σε δήμο στις 30 Οκτωβρίου 1964. Πρώτος δήμαρχος διετέλεσε ο Ιωάννης Χατζηζήσης. , Πορτρέτα των Δημάρχων του Δήμου Δεσκάτης από την ίδρυσή του (30-10-1964) ως σήμερα (έργα της απόδημης εικαστικού Βασιλικής Μυλωνά), Ο Paliouriotis, 8 Ιουλίου 2020, ανακτήθηκε στις 11 Ιουλίου 2020. Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, σελ. 10552 (σελ. 78 του pdf) Αποτελέσματα δημοτικών εκλογών 1978-σήμερα, ΕΕΤΑΑ
Ματέο Μαξίμοφ

Ο Ματέο Μαξίμοφ (17 Ιανουαρίου 1917 - 24 Νοεμβρίου 1999) ήταν Γάλλος συγγραφέας και Ευαγγελικός πάστορας Ρομά. Τα έντεκα βιβλία του έχουν μεταφραστεί σε δεκατέσσερις γλώσσες. Γεννημένος στην Ισπανία, είχε γονείς που είχαν μεταναστεύσει από τη Ρωσία και τη Γαλλία. Η οικογένειά του αναζήτησε καταφύγιο στη Γαλλία με συγγενείς κατά τη διάρκεια του Ισπανικού Εμφυλίου Πολέμου. Μετά το ξέσπασμα του Β 'Παγκοσμίου Πολέμου, συνελήφθησαν ως ξένοι υπήκοοι και φυλακίστηκαν για χρόνια, μαζί με πολλούς άλλους ξένους πρόσφυγες. Εγκαταστάθηκε στη Γαλλία μετά τον πόλεμο και έκανε τη λογοτεχνική του καριέρα εκεί.

 Ο Μαξίμοφ γεννήθηκε στη Βαρκελώνη της Ισπανίας. Ο πατέρας του ήταν Καλντεράς Ρομ από τη Ρωσία. Η μητέρα του ήταν Μανουτσέ από τη Γαλλία. Ήταν ξαδέρφη του τραγουδιστή Τζάνγκο Ράινχαρντ. Είχε αρκετούς νεότερους αδελφούς και αδελφές. Ο πατέρας του Μαξίμοφ, ένας γανωματής, ένα παραδοσιακό εμπόριο μεταξύ των Καλντεράς, του δίδαξε πώς να διαβάζει, να γράφει και να μετράει. Είχε επίσης πολλά να του πει για τη Ρωσία, την ιστορία των Καλντεράς και τους διαφορετικούς Ρομά και χώρες. Πέθανε όταν ο Μαξίμοφ ήταν 14 ετών. Ο Μαξίμοφ ανέλαβε ως γανωματής, για να στηρίξει τον εαυτό του, τη μητέρα του και τους μικρότερους αδελφούς και αδελφές. Δίδαξε τα αδέλφια του να διαβάζουν και να γράφουν. Το 1936, λόγω του ισπανικού εμφυλίου πολέμου, ο Μαξίμοφ με τη μητέρα και τα αδέλφια του έφυγαν από την Ισπανία, για να αναζητήσουν καταφύγιο μεταξύ συγγενών στη Γαλλία. Το 1940, μετά την ήττα της Γαλλίας στον Β 'Παγκόσμιο Πόλεμο και τη γερμανική κατοχή, οι Μαξίμοφ συνελήφθησαν υπό την υποψία ότι έδιναν μυστικές πληροφορίες με τον εχθρό, όπως και πολλοί άλλοι ξένοι πρόσφυγες. Η οικογένεια του Μαξίμοφ κρατήθηκε σε στρατόπεδο για «κατασκόπους» για 42 ημέρες πριν μεταφερθεί σε «στρατόπεδο τσιγγάνων» στο Τάρμπ. Τον Μάιο του 1941, απασχολούνταν σε στρατόπεδο για «νομάδες» κοντά στο Lannemezan . Εκείνη την εποχή, δεν επιτρεπόταν στους Τσιγγάνους να ταξιδεύουν και οι τοπικές υπηρεσίες επιβολής του νόμου είχαν παρακρατήσει την ταυτότητά τους (άδεια ταξιδιού) . . . Μετά τον Β 'Παγκόσμιο Πόλεμο, ο Μαξίμοφ εγκαταστάθηκε στη Γαλλία. Έγραψε έντεκα μυθιστορήματα, τα οποία έχουν μεταφραστεί σε δεκατέσσερις γλώσσες. Δημιούργησε επίσης ένα βιβλίο, που περιείχε εθνογραφικές φωτογραφίες των Ρομά (γνωστό ως «Τσιγγάνοι») στη Γαλλία. Το 1961, ο Μαξίμοφ έγινε Ευαγγελικός πάστορας. Μετέφρασε τη Βίβλο στα Καλντεράς Ρομανί από τα Γαλλικά, αν και δημοσιεύθηκαν μόνο η Καινή Διαθήκη, η Ρουθ και οι Ψαλμοί. Πολλά από τα άλλα βιβλία του δημοσιεύθηκαν στα Αγγλικά στα τέλη του εικοστού αιώνα, πριν από το θάνατό του το 1999 στη Γαλλία. Το 1985 του απονεμείθηκε ο τίτλος του ιππότη του τάγματος των Τεχνών και της Λογοτεχνίας από τον πρόεδρο της Γαλλίας Ζακ Σιράκ για το συνολικό του έργο. Στις 24 Νοεμβρίου 1999 ο Μαξίμοφ πέθανε στο Παρίσι σε ηλικία 82 ετών. Άγγελοι της Μοίρας (1999) Άνθρωποι των Δρόμων (1995) Δρόμοι χωρίς καραβάνια (1993) Αυτός ο κόσμος που δεν είναι δικός μου (1992) Πες το με δάκρυα (1990) Vinguerka (1987) Η κούκλα της Mameliga (1986) Καταδικασμένοι για επιβίωση (1984) Η έβδομη κόρη (1979) Σαβίνα (1957) Η τιμή της ελευθερίας (1955) The Ursitory (1946)
Άγιος Νικόλαος Κεφαλονιάς

Ο Άγιος Νικόλαος είναι χωριό της Κεφαλονιάς. Διοικητικά είναι έδρα ομώνυμης τοπικής κοινότητας, της δημοτικής ενότητας (τέως δήμου) δήμος Ελειού-Πρόννων, του δήμου Αργοστολίου, της περιφερειακής ενότητας (τέως νομού) Κεφαλληνίας, στην περιφέρεια Ιονίων Νήσων, σύμφωνα με το πρόγραμμα Καλλικράτης αλλά και τις μεταβολές μετά από αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Σάμης του νομού Κεφαλληνίας, στο γεωγραφικό διαμέρισμα Ιονίων Νήσων. Μέχρι το 1959, ο οικισμός είχε την ονομασία Κατάρραχο(ν) .

 Ο Άγιος Νικόλαος βρίσκεται στη ΝΑ. Κεφαλονιά, κοντά στους ανατολικούς πρόποδες του Αίνου και κάτω από τους δυτικούς πρόποδες του βουνού Άτρος, σε υψόμετρο 280. Η ομώνυμη τοπική κοινότητα είναι χαρακτηρισμένη ως αγροτικός ορεινός οικισμός, με έκταση 8,975 χμ² (κωδικός 10245). Απέχει περίπου 31 χλμ. Α. του Αργοστολίου. Κοντινότερο λιμάνι είναι ο Πόρος από τον οποίο απέχει 10 χλμ. Ο Άγιος Νικόλαος είναι από τα χωριά που καταστράφηκαν ολοσχερώς από τους σεισμούς του 1953 και χτίστηκε από την αρχή. Ο οικισμός γνώρισε πολλές μεταβολές οι σημαντικότερες από τις οποίες ήταν: Με το ΦΕΚ 5Α – 07/01/1959 ο οικισμός Κατάρραχον μετονομάζεται σε Άγιος Νικόλαος Με το ΦΕΚ 87Α – 07/06/2010 ο οικισμός αποσπάται από το δήμο Ελειού - Πρόνων και προσαρτάται στο δήμο Κεφαλονιάς Με το ΦΕΚ 43Α – 09/03/2019 ο οικισμός αποσπάται από το δήμο Κεφαλονιάς και προσαρτάται στο δήμο Αργοστολίου Η λίμνη Άβυθος ή Άκωλη, 1 χιλιόμετρο Β. ΒΑ του οικισμού, σε όμορφη τοποθεσία. Η ομώνυμη μικρή παραλία στα ανατολικά Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 Χάρτες «ROAD» eetaa.gr
Βασίλης Πλιάτσικας

Ο Βασίλης Πλιάτσικας (Αθήνα, 14 Απριλίου 1988), είναι Έλληνας διεθνής ποδοσφαιριστής, ο οποίος αγωνίζεται στη θέση του αμυντικού μέσου, ξεκίνησε ωστόσο την καριέρα του ως δεξιός αμυντικός. Αγωνίζεται στην Παναχαϊκή Γ.Ε. (ποδόσφαιρο).

 Ο Πλιάτσικας ξεκίνησε την καριέρα του στον Α.Ο. Χαϊδαρίου και το 2005 μεταπήδησε στην ΑΕΚ, όπου με τα χρώματα των "κιτρινόμαυρων" πραγματοποίησε 37 συνολικά εμφανίσεις στο πρωτάθλημα Ελλάδας. Οι πολύ καλές του εμφανίσεις τόσο με την αθηναϊκή ομάδα όσο και με τις εθνικές ομάδες της Ελλάδας προκάλεσαν το ενδιαφέρον αρκετών συλλόγων του εξωτερικού και τελικά στις 30 Ιουνίου 2009 υπέγραψε τετραετές συμβόλαιο συνεργασίας με τη γερμανική Σάλκε έναντι 300.000 ευρώ. Το πρώτο του διάστημα στον σύλλογο του Γκελζενκίρχεν ήταν ιδανικό, καθώς αμέσως πήρε ευκαιρίες συμμετέχοντας ενεργά στην πρώτη ομάδα, ωστόσο στις αρχές του 2010 ένας σοβαρός τραυματισμός (ρήξη οπίσθιου χιαστού) τον κράτησε μακριά από τους αγωνιστικούς χώρους για διάστημα τεσσάρων μηνών.Το καλοκαίρι του 2011 λόγω των ελάχιστων συμμετοχών που είχε στη Σάλκε, αποτέλεσμα της πολύμηνης αποχής του από την αγωνιστική δράση, αποφασίστηκε να παραχωρηθεί με τη μορφή δανεισμού στην Ντούισμπουργκ, ομάδα της δεύτερης κατηγορίας της Γερμανίας. Το Φεβρουάριο του 2014 κι έπειτα από απραξία αρκετών μηνών, καθώς από τον Ιούνιο του 2013 είχε μείνει ελεύθερος από τη Σάλκε, συμφώνησε να συνεχίσει την καριέρα του στην ουκρανική Μεταλούργκ Ντονέτσκ, υπογράφοντας συμβόλαιο συνεργασίας μέχρι το καλοκαίρι του ίδιου έτους.Τον Ιούλιο του 2014 ανακοινώθηκε η συμφωνία του με τη ρουμανική Άστρα, με την οποία υπέγραψε διετές συμβόλαιο συνεργασίας, αποχώρησε όμως στο τέλος του 2014, πραγματοποιώντας συνολικά 11 εμφανίσεις στο πρωτάθλημα. Το Φεβρουάριο του 2015 επέστρεψε έπειτα από εξάμηνη απουσία στο ουκρανικό πρωτάθλημα και τη Μεταλούργκ Ντονέτσκ, στη δεύτερη πρεμιέρα του όμως με τον σύλλογο αντίκρισε την κόκκινη κάρτα.Τον Ιανουάριο του 2016 συμφώνησε με τη σλοβακική Σλόβαν Μπρατισλάβας, από την οποία αποχώρησε έναν χρόνο αργότερα, για να συνεχίσει την καριέρα του στον Πανιώνιο, επιστρέφοντας στο ελληνικό πρωτάθλημα έπειτα από οκτώ χρόνια. Η παραμονή του στην ομάδα της Νέας Σμύρνης αποδείχθηκε βραχύβια και το καλοκαίρι της ίδιας χρονιάς αποχώρησε για να συνεχίσει στον Πλατανιά, όπου υπέγραψε διετές συμβόλαιο συνεργασίας. Το καλοκαίρι του 2020 υπέγραψε στην Παναχαϊκή Γ.Ε. (ποδόσφαιρο) Κλήθηκε για πρώτη φορά στην Εθνική Ανδρών στους προκριματικούς αγώνες για το Μουντιάλ του 2010 από τον τότε ομοσπονδιακό προπονητή Ότο Ρεχάγκελ, κατά του Λουξεμβούργου και της Λετονίας. Το ντεμπούτο του όμως πραγματοποιήθηκε στις 19 Νοεμβρίου 2008, στον φιλικό αγώνα ενάντια στην Ιταλία (1-1).Ήταν μέλος της εθνικής Νέων που έφτασε στον τελικό του Ευρωπαϊκού Πρωταθλήματος Νέων του 2007. Την επόμενη χρονιά χρίστηκε αρχηγός της και μαζί της έφτασε μέχρι την τελική φάση στο Ευρωπαϊκό Πρωτάθλημα Νέων του 2008. Η καριέρα του Βασίλη Πλιάτσικα στο National Football Teams Το προφίλ του Βασίλη Πλιάτσικα στο transfermarkt Ο Βασίλης Πλιάτσικας στο soccerway
Γκράχαμ Κλαρκ

Ο Τζον Γκράχαμ Ντάγκλας Κλαρκ (John Grahame Douglas Clark), Εταίρος της Βρετανικής Ακαδημίας, ιδρυτικό μέλος και Ταξίαρχος του Τάγματος της Βρετανικής Αυτοκρατορίας (28 Ιουλίου 1907 - 12 Σεπτεμβρίου 1995) ήταν Βρετανός αρχαιολόγος γνωστός για το έργο του σχετικά με τη Μεσολιθική και τις θεωρίες του σχετικά με την Παλαιοοικονομία. Ήταν καθηγητής αρχαιολογίας στο πανεπιστήμιο του Κέμπριτζ από το 1952 έως το 1974 και διευθυντής του κολεγίου Πίτερχαους του Κέιμπριτζ από το 1973 έως το 1980.

 Ο Κλαρκ γεννήθηκε στο Μπρόμλεϊ (εκείνη της εποχή στην κομητεία του Κεντ, αλλά τώρα μέρος του Λονδίνου) και εκπαιδεύτηκε στο Μάρλμπορο και στο κολέγιο Πίτερχαουζ του Κέιμπριτζ. Εργάστηκε αδιάλειπτα στο Πίτερχαουζ εκτός από την περίοδο του Β΄ Παγκοσμίου Πολέμου, οπότε υπηρέτησε στη RAF ως διοικητής μοίρας. Έγινε εταίρος της Βρετανικής Ακαδημίας το 1950, και καθηγητής αρχαιολογίας δύο χρόνια αργότερα, επικεφαλής του τμήματος αρχαιολογίας και ανθρωπολογίας το 1956 και διευθυντής του Πίτερχαουζ από το 1973 μέχρι το 1980. Κατά τη διάρκεια της σταδιοδρομίας του μελέτησε τη Μεσολιθική της βόρειας Ευρώπης, ανασκάπτοντας στο Star Carr μεταξύ του 1949 και του 1951, έργο το οποίο παραμένει σημαντικό για την κατανόηση της εποχής και την έναρξη της βρετανικής Μεσολιθικής που αγνοείτο ως τότε. Επίσης, έγραψε γενικά έργα για την παγκόσμια προϊστορία που προορίζονταν για το ευρύ κοινό και ενθάρρυνε τους αρχαιολόγους να εξετάσουν προσεκτικότερα τους οικονομικούς παράγοντες που σχετίζονται με κοινωνίες του παρελθόντος. Ήταν, επίσης, εκδότης του «Πρακτικά της Προϊστορικής Κοινωνίας» και του προέδρου του μεταξύ 1958 και 1962. Έγινε μέλος του Τάγματος της Βρετανικής Αυτοκρατορίας το 1971 και ιππότης το 1992. Του απονεμήθηκε το Μετάλλιο του Ιδρύματος Βίκινγκ το 1972 και το Βραβείο Erasmus για την Προϊστορία στο 1990. Το 1932 ίδρυσε την «Επιτροπή Ερευνών Φένλαντ Κλαρκ» ή FRC, θεσμό που είχε και έχει ως στόχο τη μελέτη της περιοχής Φέντλαντ, με την προώθηση μιας μεθοδολογίας της παλαιοοικονομίας. Η FRC, οργανωμένη μέσω του Πανεπιστημίου του Κέιμπριτζ, έπαιξε σημαντικό ρόλο στη πρόσκτηση και συσσώρευση γεωλογικών και περιβαλλοντικών δεδομένων προκειμένου να γίνει κατανοητή η σχέση μεταξύ κοινωνίας και περιβάλλοντος. Thesis on Grahame Clark's intellectual effect upon archaeology
Τίτος Φλάβιος Πέτρο

O Τίτος Φλάβιος Πέτρο, λατιν. Titus Flavius Petro (άκμασε τον 1ο αι. π.Χ.) από το γένος των Φλαβίων ήταν ο εκ πατρός πάππος του Αυτοκράτορα Βεσπασιανού.

 Λεγόταν, ότι ήταν γιος ενός συμβασιούχου εργάτη, ο οποίος κάθε καλοκαίρι διέσχιζε τον Πο (Πάδο) για να βοηθήσει τους Σαβίνους με τις συγκομιδές τους. Ωστόσο ο Σουητώνιος γράφει, πως δεν επιβεβαίωσε αυτή την εκδοχή, όσο και αν έψαξε προσεκτικά. Ο Πέτρο γεννήθηκε και μεγάλωσε στο Ρεάτε της Σαβινίας, στην περιοχή Λάτιο της κεντρικής Ιταλίας. Πολέμησε για τον Πομπήιο στον Εμφύλιο Πόλεμο τού Καίσαρα ως εκατόνταρχος (centurion) ή ως εθελοντής έφεδρος. Επειδή άφησε το πεδίο μάχης στα Φάρσαλα, εξασφάλισε από τον Ιούλιο Καίσαρα απαλλαγή με πλήρη χάρη και έγινε συλλέκτης φόρων. Η σύζυγός του έγινε παιδαγωγός του εγγονού τους Βεσπασιανού, του μετέπειτα Αυτοκράτορα. Νυμφεύτηκε την Τέρτουλλα (π. 40 π - μετά το 9 μ.Χ.), κόρη τού Τέρτουλλου και είχε τέκνο: Τίτος Φλάβιος Σαβίνος άκμασε τον 1ο αι., ιππέας, συλλέκτης φόρων, τραπεζίτης. Από τη σύζυγό του Βεσπασία Πόλλα γιος του ήταν ο: Βεσπασιανός Αυτοκράτορας των Ρωμαίων.
Ένθετα πορσελάνης

Τα ένθετα είναι οδοντιατρικές προθέσεις που αποκαθιστούν μέτριου ή και μεγάλου μεγέθους απώλειες οδοντικής ουσίας που συνέβησαν λόγω τερηδόνας ή κατάγματος, που δεν μπορούν να αντιμετωπιστούν με ένα απλό σφράγισμα. Πρόκειται για σχετικά συντηρητικές αποκατάστάσεις γιατί δεν απαιτείται τρόχισμα του δοντιού περιφερικά, όπως για να κατασκευαστεί μια στεφάνη. Ανήκουν στις έμμεσες αποκαταστάσεις, δηλαδή κατασκευάζονται στο οδοντοτεχνικό εργαστήριο και συγκολλούνται από τον οδοντίατρο στο δόντι του ασθενή. Για να γίνει κατανοητό το τι είναι ένα ένθετο, μπορούμε να πούμε ότι είναι ένα μεγάλο σφράγισμα που κατασκευάζεται εκτός του στόματος και συγκολλάται στο δόντι, αντί να τοποθετείται μέσα σε αυτό άμεσα, από τον οδοντίατρο. Τα επένθετα έχουν τη διαφορά ότι εκτός από την πλήρωση της κοιλότητας, καλύπτουν και ένα ή περισσότερα φύματα του δοντιού, δηλαδή καλύπτουν μεγαλύτερο μέρος ή και όλοκληρη την μασητική επιφάνεια.

 Βασικό πλεονέκτημα των ενθέτων και των επενθέτων είναι η συντηρητική προσέγγιση. Δόντια τα οποία είναι πολύ κατεστραμμένα για να επιδιορθωθούν με ένα απλό σφράγισμα, μπορούν να επανέλθουν λειτουργικά και αισθητικά στην αρχική τους κατάσταση χωρίς να γίνει μεγάλος εκτροχισμός του υγιούς μέρους του δοντιού που έχει απομείνει. Λόγω αυτού, σε πολλές περιπτώσεις αποφεύγεται η απονεύρωση, η τοποθέτηση άξονα και άλλες πιο επιθετικές εργασίες. Τα ένθετα και τα επένθετα έχουν τα μειονεκτήματα των έμμεσων αποκαταστάσεων όπως ότι δεν ολοκληρώνονται σε μια συνεδρία και έχουν αυξημένο κόστος καθότι εμπλέκεται το οδοντοτεχνικό εργαστήριο. Σαν μειονέκτημα σε σχέση με τις άμεσες αποκαταστάσεις (σφραγίσματα) μπορεί να αναφερθεί ότι τα ένθετα απαιτούν συγκεκριμένο σχήμα, άρα κάποιο τρόχισμα του υγιούς μέρους του δοντιού, πολύ λιγότερο όμως από ότι για άλλου τύπου αποκατάστασεις. Η επιβίωσή τους στο στόμα φαίνεται ότι ίσως είναι μικρότερη από τις στεφάνες (θήκες). Τα ένθετα και τα επένθετα παλιά κατασκευάζονταν από μέταλλο και κυρίως από χρυσό. Τα ένθετα χρυσού αποτελούν τις αποκαταστάσεις με τη μεγαλύτερη μακροβιότητα απ’ ότι φαίνεται από ερευνητικές εργασίες, με διάρκεια παραμονής στο στόμα μέχρι και πάνω από 40 χρόνια. Σήμερα όμως η χρήση αυτών των υλικών έχει σχεδόν καταργηθεί, κυρίως για αισθητικούς λόγους αλλά και γιατί δεν συγκολλούνται ισχυρά στην οδοντική επιφάνεια. Σήμερα, τα υλικά κατασκευής των ενθέτων και επενθέτων είναι η πορσελάνη και πολυμερή υλικά όπως η σύνθετη ρητίνη. Τα τελευταία χρόνια έχουν αναπτυχθεί και τα συστήματα CAD/CAM, μηχανήματα δηλαδή που επιτρέπουν την κατασκευή ενθέτων στο ιατρείο, σε λίγα λεπτά, έτσι ώστε δεν απαιτείται η τοποθέτηση προσωρινής έμφραξης και η διαδικασία ολοκληρώνεται την ίδια μέρα. Τα ένθετα και επένθετα χρησιμοποιούνται για να αντιμετωπιστούν περιπτώσεις όπως: Δόντια με μεγάλη τερηδονική καταστροφή Δόντια με μεγάλα σφραγίσματα που δεν μπορούν να αποδώσουν σωστά την ανατομία του δοντιού., π.χ., όταν υπάρχει έλλειψη σωστού σημείου επαφής με τα παρακείμενα δόντια και γίνεται κατακράτηση τροφής Σπασμένα ή ραγισμένα δόντια* http://www.ncbi.nlm.nih.gov/pubmed/25831713 http://www.nature.com/bdj/journal/v204/n7/full/sj.bdj.2008.250.html http://blog.smile-clinic.gr/?cat=235
Κόιντος Μάρκιος Ρεξ (ύπατος το 68 π.Χ.)

Ήταν εγγονός ενός άλλου Κόιντου Μάρκιου Ρεξ υπάτου τού 118 π.Χ. Ένας από τους δεύτερους εξαδέλφους του ήταν ο δικτάτορας Ιούλιος Καίσαρας, δισεγγονός ενός άλλου Κουίντου Μάρκιου Ρεξ πραίτορα τού 144 π.Χ., που κατασκεύασε το Υδραγωγείο του Μάρκιου (Aqua Marcia).

 Εκλέχτηκε ύπατος για το 68 π.Χ. με τον Λεύκιο Καικίλιο Μέτελλο. Ο Καικίλιος Μέτελλος απεβ. κοντά στην αρχή τού έτους και, παρόλο που ο Σερβίλιος Βατία εξελέγη για να τον αντικαταστήσει, ο Βατία απεβίωσε πριν προλάβει να αναλάβει τα καθήκοντά του και ο Mάρκιος συνέχισε ως μοναδικός ύπατος. Ο Μάρκιος πήγε να υπηρετήσει στην Κιλικία ως ανθύπατος και, πιεσμένος από τον κουνιάδο του, Πόπλιο Κλόδιο Πούλχερ, αρνήθηκε να βοηθήσει τον Λεύκιο Λικίνιο Λούκουλλο. Έδωσε την επαρχία του το 66 π.Χ. για να συμμορφωθεί με τη lex Manilia, που έδωσε τη διοίκηση των επαρχιών της ανατολής στον Γναίο Πομπήιο Μάγνο. Τού αρνήθηκαν έναν θρίαμβο κατά την επιστροφή του. Ακόμη περίμενε έξω από την πόλη για έναν θρίαμβο, όταν ξεκίνησε η συνωμοσία τού Κατιλίνα το 63 π.Χ. Στάλθηκε για να παρακολουθήσει τις κινήσεις τού Γάιου Μάνλιου, στρατηγού τού Κατιλίνα. Αρνήθηκε να ακούσει τις προσφορές τού Μάνλιου για ειρήνη. Ο Mάρκιος είχε νυμφευτεί την Κλαυδία Τέρτια, μία αδελφή τού Πόπλιου Κλόδιου Πούλχερ. Απεβίωσε το 61 π.Χ., χωρίς να αφήσει στον κουνιάδο του αναμενόμενη κληρονομιά.
Ομάδα Λαϊκών Αγωνιστών

Η Ομάδα Λαϊκών Αγωνιστών, που αναφέρεται επίσης ως Ομάδα Λαϊκών Ανταρτών είναι μια ελληνική αριστερή τρομοκρατική ομάδα που είναι αντιιμπεριαλιστική και αντικαπιταλιστική. Η ομάδα, που δημιουργήθηκε ως απάντηση στην κρίση του χρέους της ελληνικής κυβέρνησης, έχει πραγματοποιήσει επιθέσεις με στόχο κυρίως την ελληνική κυβέρνηση και γερμανικούς οργανισμούς στην Ελλάδα.

 14 Ιανουαρίου 2013 - Ένοπλοι επιτέθηκαν στα κεντρικά γραφεία του κυβερνώντος κόμματος της Νέας Δημοκρατίας στην Αθήνα. Κανείς δεν τραυματίστηκε. 30 Δεκεμβρίου 2013 - Ένοπλοι πυροβόλησαν στην κατοικία του Γερμανού πρέσβη, Βόλφγκανγκ Ντολντ. Κανείς δεν τραυματίστηκε. 12 Ιανουαρίου 2014 - Η ομάδα ισχυρίστηκε ότι εκτόξευσε ρουκέτα προς τα κεντρικά γραφεία της Mercedes-Benz στην Αθήνα. Η αστυνομία ανακάλυψε ένας πύραυλος είχε πράγματι εκτοξευθεί αλλά έχασε τον στόχο του και προσγειώθηκε σε κοντινό χωράφι. 10 Απριλίου 2014 - Πιστεύεται ότι η ομάδα είναι υπεύθυνη για την έκρηξη παγιδευμένου αυτοκινήτου έξω από τα κεντρικά γραφεία της Τράπεζας της Ελλάδος στην Αθήνα. Κανείς δεν τραυματίστηκε στην επίθεση. Τον Δεκέμβριο του 2017, η ομάδα ανέλαβε την ευθύνη για βομβιστική επίθεση στο Εφετείο στην Αθήνα.
Ντάρεν Σταρ

Ο Ντάρεν Στάρ ( αγγλικά: Darren Star, 25 Ιουλίου 1961) είναι Αμερικανός συγγραφέας, παραγωγός και σκηνοθέτης. Είναι πιο γνωστός για τη δημιουργία των τηλεοπτικών σειρών Χτυποκάρδια στο Μπέβερλι Χιλς, 90210 (1990–2000), Melrose Place (1992–1999), Sex and the City (1998–2004), Younger (2015–2021) and Emily in Paris (2020–present).

 Ο Ντάρεν Στάρ γεννήθηκε και μεγάλωσε στο Potomac,Maryland των Η.Π.Α . Η μητέρα του ήταν Εβραία συγγραφέας και ο πατέρας του ορθοδοντικός. Είναι απόφοιτος του αμερικανικού σχολείου Winston Churchill High School, και σπουδαστής αγγλικής και δημιουργικής γραφής του UCLA. Ο Ντάρεν Στάρ ανήκει στην lgbt κοινότητα. Είναι Εβραίος πολίτης και κάτοικος της Νέας Υόρκης και του Λος Άντζελες. Η κύρια κατοικία του βρίσκεται στο Bel Air, Los Angeles. Είναι ο δημιουργός των τηλεοπτικών σειρών Χτυποκάρδια στο Μπέβερλι Χιλς (1990–2000) και Melrose Place, καθώς και ο παραγωγός της γνωστής αμερικανικής τηλεοπτικής σειράς Sex and the city, που κυκλοφόρησε το 2008. Δούλεψε επίσης για τα Central Park West (1995), Grosse Pointe (2000), The $treet (2000), Miss Match (2003), Kitchen Confidential (2005), Runaway (2006) και Cashmere Mafia (2008). To 2002 κέρδισε το βραβείο του καλύτερου τηλεοπτικού συγγραφέα στο φεστιβάλ κινηματογράφου του Όστιν, Austin Film Festival . Ακόμη, αποτελεί μέλος της μη κερδοδκοπικής οργάνωσης Project Angel Food. Πρόσφατα, υπέγραψε συμφωνία με την εταιρεία ViacomCBS. Δημιουργός Χτυποκάρδια στο Μπέβερλι Χιλς (1990–2000) Melrose Place (1992–1999) Central Park West (1995–1996) Sex and the City (1998–2004) Grosse Pointe (2000–2001) Miss Match (2003) Younger (2015–2021) Emily in Paris (2020–present)Σεναριογράφος Doin' Time on Planet Earth (1988) Dead Heat (1988) If Looks Could Kill (1991)Παραγωγός Melrose Place (1992–1995) Χτυποκάρδια στο Μπέβερλι Χιλς (1992–1995) Central Park West (1995–1996) Sex and the City (1998–2000) The Street (2000) Grosse Pointe (2000–2001) Miss Match (2003) Kitchen Confidential (2005) Runaway (2006) Cashmere Mafia (2008) GCB (2012) Younger (2015–2021) Emily in Paris (2020)
Γ.Σ. Θράκη Φερών

Ο Γ.Σ. Θράκη Φερών είναι αθλητικό σωματείο στις Φέρες του νομού Έβρου. Χρώματα του συλλόγου είναι το κίτρινο και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Φερών.

 Ο Γυμναστικός Σύλλογος Φερών «η Θράκη» ιδρύθηκε το 1951. Η ποδοσφαιρική ομάδα του συλλόγου αγωνίστηκε για πρώτη φορά στο Εθνικό Ερασιτεχνικό Πρωτάθλημα την περίοδο 1985–86, όπου τερμάτησε στη 14η θέση του 7ου Ομίλου με 25 βαθμούς και υποβιβάστηκε στις τοπικές κατηγορίες. Την περίοδο 1992–93 η ομάδα έλαβε μέρος για πρώτη φορά στο πρωτάθλημα της Δ΄ Εθνικής κατηγορίας και τερμάτησε στην 9η θέση του 12ου Ομίλου συγκεντρώνοντας 54 βαθμούς. Την επόμενη περίοδο, 1993–94, κατέλαβε την 6η θέση του βαθμολογικού πίνακα με 59 βαθμούς. Την αμέσως επόμενη περίοδο, 1994–95, η ομάδα τερμάτησε στη 10η θέση του 8ου Ομίλου με 52 βαθμούς, οπότε και υποβιβάστηκε στις τοπικές κατηγορίες. Την περίοδο 1996–97, η ομάδα μετείχε ξανά στο πρωτάθλημα της Δ΄ Εθνικής κατηγορίας και συγκεκριμένα στον 9ο Όμιλο όπου τερμάτησε στη 1η θέση με 52 βαθμούς. 1985–86: Εθνικό Ερασιτεχνικό Πρωτάθλημα 1992–93: Δ΄ Εθνική 1993–94: Δ΄ Εθνική 1994–95: Δ΄ Εθνική 1996–97: Δ΄ Εθνική Γ.Σ. Θράκη Φερών, επίσημος λογαριασμός στο Facebook.
Κωνσταντία της Νορμανδίας

Η Κωνσταντία της Νορμανδίας (μεταξύ 1057 και 1061 - 13 Αυγούστου 1090) ήταν κόρη του Γουλιέλμου Α΄ της Αγγλίας και της Ματθίλδης της Φλάνδρας. Ήταν πριγκίπισσα της Αγγλίας από τη γέννησή της και επίσης Δούκισσα της Βρετάνης μέσω του γάμου της με τον Αλαίν Δ΄ της Βρετάνης.

 Λέγεται ότι ήταν η πιο ταλαντούχα από όλες τις κόρες του Γουλιέλμου. Δεδομένου ότι ήταν η αγαπημένη της μητέρας της, προσφέρθηκε αργότερα για γάμο, το 1086, στον Αλαίν Δ΄ της Βρετάνης, και οι δύο παντρεύτηκαν στο Caen της Νορμανδίας. Η Κωνσταντία πέθανε άτεκνη, ίσως δηλητηριασμένη, στις 13 Αυγούστου 1090 και θάφτηκε στην εκκλησία της Église Saint-Melaine στη Ρεν. Το 1672 ο τάφος της ανακλύφθηκε και ανοίχτηκε. Στο εσωτερικό υπήρχαν μερικά κομμάτια από ένα μάλλινο υλικό που το σώμα είχε τυλιχτεί και ένα μολύβδινο σταυρό με χαραγμένο με το όνομα του πατέρα της, του συζύγου και της ημερομηνίας του θανάτου της. Lives of the Princesses of England from the Norman Conquest - Mary Anne Everett Green Pages 23–33
Διεθνής Φωνητική Ένωση

Η Διεθνής Φωνητική Ένωση (ΔΦΕ) (αγγλ. IPA: International Phonetic Association, γαλλ. API: Association Phonétique Internationale), είναι διεθνής επιστημονικός οργανισμός που έχει σκοπό την ανάπτυξη της φωνητικής και των διάφορων πρακτικών της εφαρμογών όπως είναι η διάδοση της φωνητικής μεθόδου διδασκαλίας ξένων γλωσσών. Η έδρα της ΔΦΕ βρίσκεται στο Λονδίνο και οι γλώσσες εργασίας είναι η αγγλική και η γαλλική.

 Η μεγαλύτερη συνδρομή της ΔΦΕ στην επιστήμη της φωνητικής είναι η δημιουργία του ΔΦΑ, ενός προτύπου για τη φωνητική καταγραφή όλων των γλωσσών. Η ΔΦΕ εκδίδει το περιοδικό «Journal of the International Phonetic Association». Το περιοδικό πρωτοεκδόθηκε το 1886 με τον τίτλο «Le maître phonétique» αλλά μετονομάστηκε το 1971. Η ΔΦΕ διοργανώνει κάθε 4 χρόνια το διεθνές συνέδριο φωνητικών επιστημών αγγλ. International Congress of Phonetic Sciences (ICPhS) Ιδρύθηκε στο Παρίσι το 1886 από μια ομάδα δασκάλων ξένων γλωσσών με σκοπό την προώθηση της φωνητικής καταγραφής σε σχολεία ούτως ώστε να βοηθηθούν οι μαθητές στην εκμάθηση της ορθής προφοράς ξένων γλωσσών. Επικεφαλής της ομάδας ήταν ο Γάλλος γλωσσολόγος Πωλ Πασσύ (Paul Passy) που υπήρξε και ο πρώτος πρόεδρος της ΔΦΕ από το 1886 μέχρι το 1888. Η ομάδα ονομάστηκε «Dhi Fonètik Tîtcerz' Asóciécon» . Τον Ιανουάριο του 1889 μετονομάστηκε σε «L' Association Phonétique des Professeurs de Langues Vivantes» (AP) και το 1897 σε «L' Association Phonétique Internationale» (API), στα αγγλ. «International Phonetic Association» (IPA). Ο αρχικός σκοπός της ομάδας ήταν η δημιουργία φωνητικών συμβόλων που θα απέδιδαν τους φθόγγους μιας συγκεκριμένης γλώσσας. Τελικά αποφασίστηκε ότι το ιδανικό θα ήταν να δημιουργηθεί ένα διεθνές αλφάβητο, όπου το κάθε σύμβολο θα απέδιδε ένα συγκεκριμένο φθόγγο σε διαφορετικές γλώσσες. Έτσι μέχρι τα τέλη του 19ου αιώνα το αλφάβητο αναπτύχθηκε με γρήγορους ρυθμούς. Από τότε έγιναν αρκετές αλλαγές με προσθήκες και αφαιρέσεις. Η τελευταία επίσημη αλλαγή έγινε τον Μάιο του 2005. Η Διεθνής φωνητική ένωση, εκδίδει από το 1908 πιστοποιητικά επάρκειας στη φωνητική της αγλικής, γαλλικής και γερμανικής γλώσσας μετά από εξετάσεις. Επίσημη ιστοσελίδα της ΔΦΕ The Principles of the International Phonetic Association, L., 1949. Επίσημη ιστοσελίδα της ΔΦΕ
Κέβιν Σίστρομ

Ο Κέβιν Σίστρομ (30 Δεκεμβρίου 1983) είναι Αμερικάνος προγραμματιστής υπολογιστών και επιχειρηματίας. Ίδρυσε το Instagram σε συνεργασία με τον Μάικ Κρίγκερ. Ο Σίστρομ συμπεριλήφθηκε στην λίστα των πιο πλούσιων Αμερικάνων επιχειρηματιών κάτω των 40 ετών το 2016. Υπό τον Σίστρομ ως διευθύνοντα σύμβουλο, το Instagram έγινε μια γρήγορα αναπτυσσόμενη εφαρμογή, με 800 εκατομμύρια χρήστες τον Σεπτέμβριο του 2017. Παραιτήθηκε από διευθύνων σύμβουλος του Instagram στις 24 Σεπτεμβρίου του 2018 .

 Ο Σίστρομ φοίτησε στο σχολείο του Μίντλσεξ όπου ήρθε σε πρώτη επαφή με τον προγραμματισμό υπολογιστών. Το ενδιαφέρον του μεγάλωσε καθώς έπαιζε το παιχνίδι Doom 2 στο οποίο δημιούργησε τα δικά του επίπεδα ως παιδί. Έπειτα ο Σίστρομ σπούδασε στο πανεπιστήμιο του Στάνφορντ και αποφοίτησε το 2006 με πτυχίο στην διοικητική επιστήμη και μηχανολογία. Στο Στάνφορντ έγινε μέλος της αδελφότητας Σίγμα Νι. Απέρριψε πρόταση του Μαρκ Ζάκερμπεργκ και αντ'αυτού πέρασε το χειμερινό εξάμηνο του τρίτου του έτους στην Φλωρεντία σπουδάζοντας φωτογραφία. Έλαβε τα πρώτα του ερεθίσματα στον κόσμο των νεοφυών επιχειρήσεων όταν επιλέχθηκε ως ένας από τους δώδεκα φοιτητές για να συμμετάσχουν στο Πρόγραμμα υποτρόφων του Μέιφιλντ. Η υποτροφία αυτή τον οδήγησε στο να κάνει την πρακτική του στην Όντεο, εταιρεία η οποία συνέβαλλε στην δημιουργία του Twitter. Σύμφωνα με την The Guardian, ο Σίστρομ απολαμβάνει «το ωραίο φαγητό, να παίζει γκολφ, να κάνει σκι και διακοπές στην λίμνη Τάχο της Καλιφόρνιας» .Τον Φεβρουάριο του 2016 συναντήθηκε με τον Πάπα Φραγκίσκο στο Βατικανό, όπου συζήτησαν σχετικά με την δύναμη των φωτογραφιών να ενώνουν κόσμο «πέρα από σύνορα, κουλτούρες και γενιές». Στις 31 Οκτωβρίου 2016, ο Σίστρομ παντρεύτηκε την Νικόλ Σουέτζ, ιδρύτρια και εκτελεστική διευθύντρια της Sutro Energy Group. Πολυμέσα σχετικά με το θέμα Kevin Systrom στο Wikimedia Commons
Α.Ο. Ηλιούπολης Θεσσαλονίκης

Ο Α.Ο. Ηλιούπολης είναι γυναικείος ποδοσφαιρικός σύλλογος της Ηλιούπολης στη Θεσσαλονίκη. Ως έδρα χρησιμοποιεί το Ε.Α.Κ. Σταυρούπολης. Χρώματα έχει το κόκκινο και άσπρο.

 Ιδρύθηκε το 1984 και είναι η παλαιότερη εν ενεργεία γυναικεία ομάδα ποδοσφαίρου στη Θεσσαλονίκη. Κυριαρχούσε στα χρόνια του ανεπίσημου γυναικείου ποδοσφαίρου, από το 1984 μέχρι το 1987. Στη συνέχεια ιδρύθηκε και η άλλη ομάδα στη Θεσσαλονίκη, η Ολυμπιάδα 96, η οποία προήλθε από παίκτριες της Α.Ο. Ηλιούπολης. Η εξέλιξη αυτή έφερε το σύλλογο στον ρόλο του κομπάρσου στα πρώτα πρωταθλήματα. Μάλιστα, έφτασε μέχρι τα πρόθυρα του υποβιβασμού την περίοδο 1993 αλλά ανασυντάχτηκε και γύρισε ξανά στις επιτυχίες. Πρωταθλήτρια Ελλάδας: 1987, 1997. Φιναλίστ πρωταθλήματος (3): 1989, 1994, 1995. Περιοδικό "Σπόρ και Σκόρ" Επίσημη ιστοσελίδα
Περιστερωνάρι

Το Περιστερωνάρι είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Peristeronari». www.prio-cyprus-displacement.net. Αρχειοθετήθηκε από το πρωτότυπο στις 12 Οκτωβρίου 2018. Ανακτήθηκε στις 12 Οκτωβρίου 2018.
Numbeo

Το Numbeo είναι ιστότοπος στον οποίο οποιοσδήποτε μπορεί να συνεισφέρει δινόντας προσωπικές εκτιμήσεις για στατιστικά δεδομένα χωρών και πόλεων σχετικά με το κόστος ζωής, τα ποσοστά εγκληματικότητας, την ποιότητα ιατρικής περίθαλψης μεταξύ άλλων. Θεωρείται χρήσιμη πηγή, αλλά έχει δεχτεί κριτική για το γεγονός ότι οποιοσδήποτε μπορεί να συνεισφέρει δεδομένα τα οποία δεν είναι πάντα ακριβή.

 Το Numbeo είναι μια συλλογική διαδικτυακή βάση δεδομένων που επιτρέπει στους χρήστες να μοιράζονται και να συγκρίνουν πληροφορίες σχετικά με το κόστος ζωής πόλεων και χωρών του κόσμου. Ο ιστότοπος λειτουργεί από το Numbeo doo, εταιρεία καταχωρημένη στη Σερβία. Ο ιδρυτής του Numbeo είναι πρώην μηχανικός λογισμικού της Google. Το Numbeo δημιουργήθηκε τον Απρίλιο του 2009 από τον Μλάντεν Αντάμοβιτς (Mladen Adamovic). Στην αρχή περιείχε στοιχεία μόνο για τις τιμές προϊόντων και υπηρεσιών, αλλά αργότερα επεκτάθηκε για να συμπεριλάβει και άλλους τύπους στοιχείων. Το Numbeo αναφέρθηκε ή χρησιμοποιήθηκε ως πηγή από εκατοντάδες εφημερίδες στον κόσμο, συμπεριλαμβανομένων των: Forbes, Business Insider, Time, BBC, The New York Times, China Daily, The Telegraph. Το Numbeo υποστηρίζει ότι είναι το μεγαλύτερο site του είδους του με πάνω 1,3 εκ. σημεία δεδομένων που συλλέχθηκαν τον Αύγουστο του 2014. Σύμμφωνα με την κκατάταξη του Alexa τον Αύγουστο 2014, το Numbeo.com ήταν ανάμεσα στα πρώτα 10,000 websites βάσει αριθμού επισκέψεων. Το Numbeo έχει επίσης χρησιμοποιηθεί και από τη Διεθνή Οργάνωση Τροφίμων και Γεωργίας. το ΔΝΤ και την Παγκόσμια Τράπεζα. To 2012, ο αρθρογράφος Alistair Walsh σε ένα άρθρο του για τον ιστότοπο Property Observer υποστήριξε ότι τα δεδομένα του Numbeo στηρίζονται στις απόψεις των ανθρώπων και ότι δε πρέπει να παίρνονται τοις μετρητοίς, καθώς δεν υπάρχει έλεγχος από τρίτους για την ακρίβεια των δεδομένων. Μετά από σύγκριση με άλλα sites δεδομένων πόλεων από τον Ray Woodcock το 2017, προτάθηκε ότι το Numbeo είναι πιο ακριβές στα δεδομένα χωρών και λιγότερο ακριβές στα δεδομένα πόλεων.
Μονοακόρεστο λιπαρό οξύ

Στις επιστήμες βιοχημείας και διατροφής, το μονοακόρεστο λιπαρό οξύ (ή απλούστερα μονοακόρεστο λίπος) είναι λιπαρό οξύ που στην υδρογονανθρακική αλυσίδα έχει έναν διπλό δεσμό ενώ όλοι οι υπόλοιποι δεσμοί μεταξύ των ατόμων άνθρακα είναι απλοί ομοιοπολικοί. Τα πολυακόρεστα λιπαρά οξέα, από την άλλη, έχουν περισσότερους από έναν διπλούς δεσμούς.

 Τα λιπαρά οξέα είναι μακριά μόρια μορφής αλυσίδας και έχουν μια αλκυλική ομάδα στο ένα άκρο και ένα καρβοξυλικό οξύ στο άλλο άκρο. Το ιξώδες και η θερμοκρασία τήξης είναι υψηλότερα στα μόρια με μικρότερη ακορεστότητα, επομένως τα μονοακόρεστα λιπαρά οξέα έχουν υψηλότερο σημείο τήξης από τα πολυακόρεστα και χαμηλότερο από τα κορεσμένα. Τα μονοακόρεστα λιπαρά είναι υγρά σε θερμοκρασία δωματίου και ημιστερεά ή στερεά στο ψυγείο με ισοτοπική δομή πλέγματος. Παραδείγματα μονοακόρεστων λιπαρών οξέων αποτελούν το παλμιτελαϊκό οξύ (16:1 n−7) και το ελαϊκό οξύ (18:1 n−9). Το παλμιτελαϊκό οξύ έχει 16 άτομα άνθρακα, με τον πρώτο διπλό δεσμό στο 7ο άτομο άνθρακα από την μεθυλική ομάδα (και 9 άνθρακες απόσταση από το καρβοξυλικό άκρο). Το ελαϊκό οξύ έχει 18 άτομα άνθρακα, με τον πρώτο διπλό δεσμό στο μέσο της ανθρακικής αλυσίδας, στο 9ο άτομο άνθρακα. Ακολουθούν οι δισδιάστατες και τρισδιάστατες απεικονίσεις του ελαϊκού οξέος: Τα μονοακόρεστα λιπαρά προστατεύουν από τα καρδιαγγειακά νοσήματα, αυξάνουν τη ρευστότητα των μεμβρανών, αλλά είναι πιο ευάλωτα σε λιπιδική υπεροξείδωση (τάγγισμα). Η μελέτη KANWU έδειξε ότι η αυξημένη πρόσληψη μονοακόρεστων λιπαρών και η μείωση στην πρόσληψη κορεσμένων λιπών μπορεί να βελτιώσει την ευαισθησία στην ινσουλίνη, αλλά μόνο εάν η ολική πρόσληψη λίπους είναι χαμηλή (< 37E%). Ωστόσο, ορισμένα μονοακόρεστα λίπη προκαλούν αντίσταση στην ινσουλίνη, από την οποία προστατεύουν τα πολυακόρεστα λιπαρά. Μελέτες έχουν δείξει ότι η διατροφική αντικατάσταση των κορεσμένων λιπών με μονοακόρεστα λιπαρά συσχετίζεται με αύξηση στην ενεργειακή δαπάνη εξίσου κατά τις καθημερινές φυσικές δραστηριότητες και τις περιόδους ανάπαυσης. Αυξημένη σωματική δραστηριότητα σχετίζεται περισσότερο με δίαιτα πλούσια σε ελαϊκό οξύ παρά σε παλμιτικό οξύ. Από τη μελέτη προέκυψε ότι τα μονοακόρεστα λίπη περιορίζουν τα αισθήματα θυμού και την ευερεθιστότητα.Τα μονοακόρεστα λίπη των τροφίμων μειώνουν τα επίπεδα της λιποπρωτεΐνης χαμηλής πυκνότητας (LDL, "κακή" χοληστερόλη), ενώ πιθανά αυξάνουν τα επίπεδα της λιποπρωτεΐνης υψηλής πυκνότητας (HDL, "καλή" χοληστερόλη). Τα μονοακόρεστα λίπη βρίσκονται σε: κρέατα, πλήρες γάλα και τα προϊόντα του, ξηρούς καρπούς και λιπαρά φρούτα όπως οι ελιές και το αβοκάντο. Το ελαιόλαδο περιέχει 75% μονοακόρεστα λιπαρά.
Ναός Αγίου Τιμοθέου και Αγίου Γεωργίου ή Αγίου Νικολάου Χωστού

Ο ναός Αγίου Τιμοθέου και Αγίου Γεωργίου ή Αγίου Νικολάου Χωστού βρίσκεται βορειοδυτικά του Γέρακα, στη συνοικία Δέσις του Γαργυττού, στον δρόμο προς Πεντέλη και είναι αφιερωμένος στον Άγιο Τιμόθεο επίσκοπο Ευρίπου και στους αναφερόμενους Αγίους. Είναι διώροφος ναός και υπήρξε ησυχαστήριο του Αγίου Τιμοθέου. Αποτελεί Μετόχι της Μονής Πεντέλης της Κοιμήσεως της Θεοτόκου.

 Ο ναός χρονολογείται στον 16ο αιώνα. Πρόκειται για ένα ναΐσκο ημιυπόγειο που μοιάζει με κελί λαξευμένο σε βράχο, εξού και η ονομασία "Χωστός". Μέχρι το 1910 αναφέρεται ερειπωμένος. Αργότερα όμως χτίστηκε πάνω του ναός κανονικός που είναι αφιερωμένος στον Άγιο Τιμόθεο ο οποίος ασκήτευε εκεί γύρω στο 1580. Κάθε χρόνο εορτάζεται η μνήμη του Αγίου στις 16 Αυγούστου. Ο Άγιος Τιμόθεος ασκήτευε στο Πεντελικό Όρος και επιθυμούσε περισσότερη ησυχία όταν η φήμη του εξαπλώθηκε στην περιοχή. Έτσι κατέφυγε σε αυτό το ναΐσκο που δεν είναι γνωστό αν προϋπήρχε ή αν έχτισε ο ίδιος. Την εποχή αυτή που χτίστηκε κατασκευάστηκαν επίσης και άλλοι ναοί όπως ο Άγιος Γεώργιος Κοιμητηρίου, ο Άγιος Δημήτριος, ο Άγιος Ιωάννης ο Αποκεφαλιστής, οι Άγιοι Πάντες, ανοικοδομήθηκε ο βυζαντινός ναός του Αγίου Ιωάννη του Θεολόγου και άλλοι. Οι αγιογραφίες χρονολογούνται το 1727 και αποτελούν δημιουργήματα του Αργείου αγιογράφου Γεωργίου Μάρκου. Η σχολή του έχει αγιογραφήσει πάρα πολλούς ναούς των Μεσογείων.
Ελισάβετ της Σικελίας, Βασίλισσα της Ουγγαρίας

Η Ελισάβετ της Σικελίας (1261 - 1303) ήταν η μικρότερη κόρη και το μικρότερο παιδί του βασιλιά της Νάπολης Καρόλου του Ανδεγαυού και της πρώτης συζύγου του Βεατρίκης της Προβηγκίας.Παντρεύτηκε τον βασιλιά της Ουγγαρίας Λαδίσλαο Δ΄ (1270) σε ηλικία μόλις 7 ετών την περίοδο του γάμου, δεν απέκτησαν παιδιά.

 Ο Λαδίσλαος παραμέλησε την σύζυγο του για λογαριασμό της παγανιστικής φυλής των Κουμάνων αφού και ο ίδιος ήταν μισός Κουμάνος από την μητέρα του Ελισάβετ, ο Λαδίσλαος φορούσα πάντα Κουμάνικα ρούχα και σχεδόν όλοι οι φίλοι του ήταν Κουμάνοι, στην αυλή τους ζούσε τον περισσότερο χρόνο του και ελάχιστα στην Ουγγαρία. Απέκτησε ερωμένη από τους Κουμάνους (1286) με αποτέλεσμα να συλλάβει την Ελισάβετ και να την φυλακίσει στο Νησί της Μαργαρίτας για τρία χρόνια, ελευθερώθηκε αφού συμφιλιώθηκε με τον σύζυγο της (1289), αλλά όταν είδε ότι δεν είχε υποστήριξη από τους βαρόνους της Ουγγαρίας επέστρεψε ξανά στους Κουμάνους. Ο σύζυγος της πέθανε (1290) τον διαδέχθηκε ο μακρινός ξάδελφος του Ανδρέας Γ΄ της Ουγγαρίας, η Ελισάβετ γύρισε στην Νάπολη αλλά στην συνέχεια επέστρεψε ξανά στην Ουγγαρία (1294) όπου η βασίλισσα Φανέζα της ανέθεσε τις δωρεές της εκκλησίας στο Βεσζπρέμ. Επέστρεψε στην Νάπολη το 1301 και έγινε μοναχή στο μοναστήρι του Αγίου Πέτρου το οποίο είχε ιδρυθεί από την νύφη της Μαρία της Ουγγαρίας, πέθανε σε δυο χρόνια και τάφηκε στο ίδιο μοναστήρι. Chisholm, Hugh, ed. (1911). "article name needed". Encyclop?dia Britannica (11th ed.). Cambridge University Press. Steven Runciman, The Sicilian Vespers, (Cambridge University Press, 2000), 138.
Ναταλία Ντάιερ

Η Ναταλία Ντανιέλ Ντάιερ (γεννημένη στις 13 Ιανουαρίου 1995) είναι Αμερικανίδα ηθοποιός. Είναι γνωστή για το πρωταγωνιστικό της ρόλο ως Νάνσι Ουίλερ στην σειρά επιστημονικής φαντασίας-τρόμου του Netflix, Stranger Things (2016–σήμερα).

 Η Ντάιερ γεννήθηκε και μεγάλωσε στο Νάσβιλ του Τενεσί. Αποφοίτησε από το καλλιτεχνικό λύκειο Σχολή Τεχνών του Νάσβιλ. Το ντεμπούτο της Ντάιερ ήταν στη ταινία Χάνα Μοντάνα: Η Ταινία το 2009, όπου υποδύονταν την Κλαρίσα Γκρέιντζερ. Το 2011 εμφανίστηκε στην ταινία Το Πρασίνισμα της Ουίτνεϊ Μπράουν. Η Ντάιερ πρωταγωνίστησε στην ταινία Πιστεύω σε Μονόκερους, η οποία έκανε πρεμιέρα το 2014.Το 2016 η Ντάιερ επελέγη για τον ρόλο της Νάνσι Ουίλερ στην σειρά του Νέτφλιξ Stranger Things. Το 2019 η Ντάιερ πρωταγωνίστησε στην ταινία τρόμου του Νέτφλιξ Velvet Buzzsaw. Η Ντάιερ μετακόμισε στη Νέα Υόρκη και γράφτηκε στο Πανεπιστήμιο της Νέας Υόρκης το 2013, σπουδάζοντας στην Σχολή Εξατομικευμένης Μελέτης Γκάλατιν. Από το 2016, έχει σχέση με τον συμπρωταγωνιστή της στη σειρά Stranger Things, Τσάρλι Χίτον, ο οποίος παίζει τον ρόλο του Τζόναθαν Μπάιερς, συντρόφου της Νάνσι.